
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1043 

22 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός όρων και προϋποθέσεων λειτουργίας των 


Μονάδων Μεταμοσχεύσεων συμπαγών οργάνων, 
των Μονάδων Μεταμοσχεύσεων Μυελού των 
Οστών και διαδικασία χορήγησης και ανάκλησης 

άδειας λειτουργίας αυτών. 1 

Μεταβίβαση αρμοδιοτήτων Διοίκησης Λειτουργίας και 
Συντήρησης (ΔΑΣ) του αρδευτικού έργου Νέας 
Μάκρισης από το Υπ. Αγροτικής Ανάπτυξης και 

Τροφίμων στο Δήμο Δομοκού Ν. Φθιώτιδας. 2 

Μεταβίβαση αρμοδιοτήτων Διοίκησης Λειτουργίας και 
Συντήρησης (ΔΛΣ) του αρδευτικού έργου Ομβρια- 
κής από το Υπ. Αγροτικής Ανάπτυξης και Τροφίμων 

στο Δήμο Ξυνιάδας Ν. Φθιώτιδας. 3 

Μεταβίβαση αρμοδιοτήτων Διοίκησης Λειτουργίας και 
Συντήρησης (ΔΛΣ) του αρδευτικού έργου Μυλοπο- 
τάμου Κυθήρων από το Υπ. Αγροτικής Ανάπτυξης 

και Τ ροφίμων στο Δήμο Κυθήρων Ν. Πειραιά. 4 

Έγκριση τροποποίησης του Οργανισμού Εσωτερικής 
Υπηρεσίας του Συνδέσμου Κοινοτήτων Επισκοπής, 
Ανωπόλεως, Επάνω και Κάτω Βάθειας. 5 


ΑΠΟΦΑΣΕΙ Σ 

Αριθ. Υ4α/71720 (1) 


Καθορισμός όρων και προϋποθέσεων λειτουργίας των Μο¬ 
νάδων Μεταμοσχεύσεων συμπαγών οργάνων, των Μονά¬ 
δων Μεταμοσχεύσεων Μυελού των Οστών και διαδικασία 
χορήγησης και ανάκλησης άδειας λειτουργίας αυτών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 4 του ν. 2737/1999 
(Φ.Ε.Κ.174/τ. Α71999) «Μεταμοσχεύσεις Ανθρωπίνων 
Ιστών και Οργάνων και άλλες διατάξεις». 

2. Τα άρθρα 6 και 14 του π.δ. 6/2001 (Φ.Ε.Κ. 3/τ. Α'/2001) 
«Κανονισμός Λειτουργίας του Εθνικού Οργανισμού Με¬ 
ταμοσχεύσεων». 

3. Την υπ’ αριθμ. Υ4α/45132/2002 (Φ.Ε.Κ. 599/Β72002) 
υπουργική απόφαση «Καθορισμός όρων και προϋποθέ¬ 
σεων λειτουργίας των Μονάδων Μεταμοσχεύσεων συ¬ 
μπαγών οργάνων, των Μονάδων Μεταμοσχεύσεων Μυε¬ 
λού των Οστών και διαδικασία χορήγησης και ανάκλησης 
άδειας λειτουργίας αυτών». 


4. Το άρθρο 13 παρ. 2α εδ. 21-23 του π.δ. 95/2000 
(Φ.Ε.Κ. 76/τ. Α72000) «Οργανισμός του Υπουργείου Υγεί¬ 
ας και Πρόνοιας». 

5. Το π.δ. 93/2002 (ΦΕΚ79/τ. Α72002) Προσόντα και κα¬ 
θήκοντα Συντονιστών Μεταμοσχεύσεων. 

6. Τις διατάξεις της παρ. 2 του άρθρου 1 του ν. 2469/ 
1997 (ΦΕΚ 38/Α71997) και το γεγονός ότι από τις διατά¬ 
ξεις της παρούσας απόφασης δενπροκαλείται δαπάνη σε 
βάρος του κρατικού προϋπολογισμού. 

7. Το πρακτικό της Συνεδρίασης της από 20.5.2005 του 
Δ.Σ. του Εθνικού Οργανισμού Μεταμοσχεύσεων, αποφα¬ 
σίζουμε: 

Καθορίζουμε τους όρους και προϋποθέσεις λειτουρ¬ 
γίας των Μονάδων Μεταμοσχεύσεων συμπαγών οργά¬ 
νων, των Μονάδων Μεταμοσχεύσεων Μυελού των Οστών 
και διαδικασία χορήγησης και ανάκλησης άδειας λει¬ 
τουργίας αυτών, ως ακολούθως: 

Άρθρο 1 

Οι Μεταμοσχεύσεις συμπαγών οργάνων και μυελού των 
οστών διενεργούνται αποκλειστικά σε ειδικά προς τούτο 
οργανωμένες μονάδες (Μονάδες Μεταμόσχευσης) Νο¬ 
σηλευτικών Ιδρυμάτων Ν.Π.Δ.Δ. ή Ν.Π.Ι.Δ. κοινωφελούς 
και μη κερδοσκοπικού χαρακτήρα. 

Οι ανωτέρω Μονάδες Μεταμοσχεύσεων λειτουργούν 
για τρία έτη με προσωρινή άδεια λειτουργίας, η οποία χο¬ 
ρηγείται με Απόφαση του Υπουργού Υγείας και Κοινωνι¬ 
κής Αλληλεγγύης, μετά από αίτηση του φορέα, πρόταση 
του Εθνικού Οργανισμού Μεταμοσχεύσεων (ΕΟΜ) και 
γνώμη του Κεντρικού Συμβουλίου Υγείας (Κ.Ε.Σ.Υ.). Μετά 
την πάροδο των τριών (3) ετών προσωρινής λειτουργίας 
χορηγείται οριστική άδεια, με βάση τα αποτελέσματα της 
μεταμοσχευτικής της δραστηριότητας εφόσον διαπιστω¬ 
θεί η επάρκεια της Μονάδας και η δυνατότητά της στην 
εκτέλεση Μεταμοσχεύσεων σύμφωνα με τις ισχύουσες 
Νομοθετικές διατάξεις, μετά τη γνώμη του Ε.Ο.Μ. 

Με απόφαση του Υπουργού Υγείας και Πρόνοιας που 
εκδίδεται ύστερα από πρόταση του Εθνικού Οργανισμού 
Μεταμοσχεύσεων ανακαλείται η προσωρινή ή οριστική 
άδεια λειτουργίας εφόσον διαπιστωθεί ότι η Μονάδα Με¬ 
ταμόσχευσης δεν πληροί τους όρους και τις προϋπόθε¬ 
σης που καθορίζονται από την απόφαση αυτή. 

Άρθρο 2 

Όροι και προϋποθέσεις λειτουργίας Μονάδων Μεταμο¬ 
σχεύσεων Συμπαγών Οργάνων. 

α. Οι Μονάδες Μεταμοσχεύσεων Συμπαγών Οργάνων λει¬ 
τουργούν σε ειδικά διαμορφωμένο χώρο νοσηλευτικού ιδρύ¬ 
ματος ΝΠΔΔή ΝΠΙΔ κοινωφελούς και μη κερδοσκοπικού χα- 

ρακτήρα. Μετηνπροσωρινή και οριστική άδεια ορίζεταιη λει¬ 
τουργία κάθε Μονάδας ως διατομεακού επιπέδου ή ως Μο¬ 
νάδα υπαγόμενη σε τμήμα του Παθολογικού ή Χειρουργικού 
τομέα, ανάλογα με το προς μεταμόσχευση όργανο. 

Για τη νοσηλεία των ασθενών πρέπει να υπάρχουν του¬ 
λάχιστον τέσσερις (4) κλίνες σε μονόκλινα ή δίκλινα δω¬ 
μάτια αυξημένης φροντίδας. 

β. Το Νοσηλευτικό Ίδρυμα πρέπει να διαθέτει τα παρα¬ 
κάτω Τμήματα, Μονάδες, Εργαστήρια και προσωπικό τα 
οποία θα καλύπτουν και την Μονάδα Μεταμοσχεύσεων: 

• Χειρουργικό Τμήμα ανάλογο με το προς μεταμόσχευ¬ 
ση όργανο. 

• Κλινικά Τμήματα ανάλογα με το προς μεταμόσχευση 
όργανο όπως: 

Νεφρολογικό, Καρδιολογικό, Ηπατολογικό, Γαστρεντε- 
ρολογικό, Ουρολογικό, Ενδοκρινολογικό, Πνευμονολογικό. 

• Ακτινολογικό τμήμα το οποίο διαθέτει αξονικό τομο¬ 
γράφο με δυνατότητα λειτουργίας επί 24ωρου βάσεως. 

• Μονάδα Εντατικής Θεραπείας. 

• Τμήμα Ιστοσυμβατότητας με δυνατότητα τυποποίη¬ 
σης και διενέργειας των απαιτουμένων εξετάσεων Ιστο- 
συμβατότητας (είναι δυνατή η συνεργασία με αντίστοιχο 
εργαστήριο άλλου Νοσηλευτικού Ιδρύματος). 

• Εργαστήρια για τη διενέργεια εξετάσεων ιολογίας, 
κυτταρολογίας, κλινικής χημείας, μικροβιολογίας, ανο¬ 
σολογίας, και παρακολούθησης των ανοσοκατασταλτι- 
κών φαρμάκων (είναι δυνατή η συνεργασία με αντίστοιχα 
εργαστήρια άλλων Νοσηλευτικών Ιδρυμάτων). 

Στην περίπτωση διενέργειας μεταμόσχευσης καρδιάς και 
καρδιάς-πνευμόνωναπαιτείται και Αιμοδυναμικό εργαστήριο 
ευρισκόμενο σε ετοιμότητα για την αντιμετώπιση επειγόντων 
περιστατικών καθώς και επεμβάσεων ανοικτής καρδιάς. 

• Παθολογοανατομικό, για τη μελέτη παρασκευασμά¬ 
των βιοψιών των προς μεταμόσχευση οργάνων (είναι δυ¬ 
νατή η συνεργασία με αντίστοιχο εργαστήριο άλλου Νο¬ 
σηλευτικού Ιδρύματος). 

• Κέντρο Αιμοδοσίας με δυνατότητα χρήσης μηχανή¬ 
ματος πλασμαφαίρεσης (είναι δυνατή η συνεργασία με 
αντίστοιχο εργαστήριο άλλου Νοσηλευτικού Ιδρύματος). 

■ Ψυχίατρο ή ψυχολόγο (είναι δυνατή η συνεργασία με 
άλλο Νοσηλευτικό Ίδρυμα). 

• Φυσικοθεραπευτή (είναι δυνατή η συνεργασία με άλ¬ 
λο Νοσηλευτικό Ίδρυμα). 

• Κοινωνικής Εργασίας, για την φροντίδα των μεταμο- 
σχευμένων και των οικογενειών τους (είναι δυνατή η συ¬ 
νεργασία άλλου Νοσηλευτικού Ιδρύματος). 

γ. Στελέχωση: 

γΐ. Ιατρικό προσωπικό 

γΐ α. Των Μονάδων που λειτουργούν ως μονάδες διατο- 
μεακού επιπέδου: 

Μονάδα Μεταμόσχευσης Νεφρού: 

Έναν(1) ιατρό, με βαθμό Διευθυντή, ειδικότητας Γενικής 
Χειρουργικής ή Νεφρολογίας με αποδεδειγμένη εμπειρία 
σε αναγνωρισμένη μονάδα μεταμόσχευσης της αλλοδα¬ 
πής ή ημεδαπής διάρκειας τουλάχιστον πέντε (5) ετών. 

Τρεις (3) ιατρούς επιμελητές Α' ή Β' ή μέλη ΔΕΠ αντίστοι¬ 
χης βαθμίδας ειδικότητας Γ ενικής Χειρουργικής ή Ουρολο¬ 
γίας, καθώς και δύο (2) ιατρούς επιμελητές Α ή Β ή μέλη ΔΕΠ 
αντίστοιχης βαθμίδας, ειδικότητας Νεφρολογίας με αποδε¬ 
δειγμένη εμπειρία τουλάχιστον δύο (2) ετών σε αναγνωρι¬ 
σμένη μονάδα μεταμόσχευσηςτης ημεδαπής ή αλλοδαπής. 

Μονάδα Μεταμοσχεύσεων Καρδιάς ή Καρδιάς - Πνευ¬ 
μόνων: 

Έναν (1) ιατρό, με βαθμό Διευθυντή, ειδικότητας Καρ¬ 


διοχειρουργικής με αποδεδειγμένη εμπειρία σε αναγνω¬ 
ρισμένη μονάδα μεταμόσχευσης της αλλοδαπής ή ημε¬ 
δαπής διάρκειας τουλάχιστον πέντε (5) ετών. 

Τρεις (3) ιατρούς επιμελητές Α' ή Β' ή μέλη ΔΕΠ αντίστοι¬ 
χης βαθμίδας ειδικότητας Καρδιοχειρουργικής, δύο (2) ια¬ 
τρούς επιμελητές Α' ή Β'ή μέλη ΔΕΠ αντίστοιχης βαθμίδας, 
ειδικότητας Καρδιολογίας και σε περίπτωση που διενερ- 
γούνται μεταμοσχεύσεις καρδιάς - πνευμόνων επιπλέον 
δύο (2) ιατρούς επιμελητές Α' ή Β' ή μέλη ΔΕΠ αντίστοιχης 
βαθμίδας ειδικότητας πνευμονολογίας, με αποδεδειγμένη 
εμπειρία τουλάχιστον δύο (2) ετών σε αναγνωρισμένη μο¬ 
νάδα μεταμόσχευσης της ημεδαπής ή αλλοδαπής. 

Μονάδα Μεταμόσχευσης Πνευμόνων: 

Έναν (1) ιατρό, με βαθμό Διευθυντή, ειδικότητας Χει¬ 
ρουργικής Θώρακα με αποδεδειγμένη εμπειρία σε ανα¬ 
γνωρισμένη μονάδα μεταμόσχευσης της αλλοδαπής ή 
ημεδαπής διάρκειας τουλάχιστον πέντε (5) ετών. 

Τρεις (3) ιατρούς επιμελητές Α' ή Β' ή μέλη ΔΕΠ αντί¬ 
στοιχης βαθμίδας ειδικότητας Χειρουργικής Θώρακα και 
δύο (2) ιατρούς επιμελητές Α' ή Β' ή μέλη ΔΕΠ αντίστοιχης 
βαθμίδας, ειδικότητας Πνευμονολογίας, με αποδεδειγμέ¬ 
νη εμπειρία τουλάχιστον δύο (2) ετών σε αναγνωρισμένη 
μονάδα μεταμόσχευσης της ημεδαπής ή αλλοδαπής. 

Μονάδα μεταμοσχεύσεων Ήπατος: 

Έναν (1) ιατρό, με βαθμό Διευθυντή, ειδικότητας Γενι¬ 
κής Χειρουργικής, με αποδεδειγμένη εμπειρία σε ανα¬ 
γνωρισμένη μονάδα μεταμόσχευσης της αλλοδαπής ή 
ημεδαπής διάρκειας τουλάχιστον πέντε (5) ετών. 

Τρεις (3) ιατρούς επιμελητές Α' ή Β' ή μέλη ΔΕΠ αντίστοι¬ 
χης βαθμίδας ειδικότητας Γ ενικής Χειρουργικής, δύο (2) ια¬ 
τρούς επιμελητές Α' ή Β' ή μέλη ΔΕΠ αντίστοιχης βαθμίδας, 
ειδικότητας Παθολογίας με εξειδίκευση στην Ηπατολογία 
και ένα (1) γιατρό Επιμελητή Α'ή Β'ή μέλος ΔΕΠ αντίστοιχης 
βαθμίδας, ειδικότητας Γαστρεντερολογίας, με αποδεδειγ¬ 
μένη εμπειρία τουλάχιστον δύο (2) ετών σε αναγνωρισμένη 
μονάδα μεταμόσχευσης της ημεδαπής ή αλλοδαπής. 

Μονάδα Μεταμόσχευσης Παγκρέατος: 

Έναν (1) ιατρό, με βαθμό Διευθυντή, ειδικότητας Γενι¬ 
κής Χειρουργικής, με αποδεδειγμένη εμπειρία σε ανα¬ 
γνωρισμένη μονάδα μεταμόσχευσης της αλλοδαπής ή 
ημεδαπής διάρκειας τουλάχιστον πέντε (5) ετών. 

Τρεις (3) ιατρούς επιμελητές Α' ή Β' ή μέλη ΔΕΠ αντί¬ 
στοιχης βαθμίδας ειδικότητας Γ ενικής Χειρουργικής, δύο 
(2) ιατρούς επιμελητές Α' ή Β' ή μέλη ΔΕΠ αντίστοιχης 
βαθμίδας, ειδικότητας Ενδοκρινολογίας και έναν (1) για¬ 
τρό Επιμελητή Α' ή Β' ή μέλος ΔΕΠ αντίστοιχης βαθμίδας, 
ειδικότητας Γαστρεντερολογίας, με αποδεδειγμένη 
εμπειρία τουλάχιστον δύο (2) ετών σε αναγνωρισμένη μο¬ 
νάδα μεταμόσχευσης της ημεδαπής ή αλλοδαπής. 

γΐ β. Των Μονάδων Μεταμόσχευσης που υπάγονται και 
λειτουργούν στα πλαίσια τμήματος του Παθολογικού ή 
Χειρουργικού Τομέα της Ιατρικής Υπηρεσίας: 

Στις Μονάδες αυτές επιστημονικός υπεύθυνος είναι ο Διευ- 
θυντήςτουτμήματος, στο οποίο υπάγεταιη Μονάδα, ή άλλος 
ιατρός με βαθμό Αναπληρωτή Διευθυντή ή Επιμελητή Α', ο 
οποίος ορίζεται από τον Διοικητή του Νοσοκομείου μετά από 
πρόταση του Διευθυντή του τμήματος. Οι υπεύθυνοι ιατροί 
της Μονάδας, καθώς καιτο υπόλοιπο ιατρικό προσωπικό που 
στελεχώνει τη Μονάδα, πρέπει να πληρούν τις προϋποθέσεις 
όπως αυτές αναφέρονται για τη στελέχωση των Μονάδων 
που λειτουργεί ως Μονάδες διατομεακού επιπέδου. 

γ2. Συντονιστές 

Δύο (2) τουλάχιστον κλινικούς συντονιστές πλήρους 
απασχόλησης με προσόντα και αρμοδιότητες που προ- 

βλέπονται στο π.δ. 93/2002 (ΦΕΚ 79/Α' 12002 ) «Προσόντα 
και καθήκοντα Συντονιστών Μεταμοσχεύσεων». 

γ3. Ομάδα λήψης οργάνων: 

Οι Μονάδες Μεταμοσχεύσεων πρέπει να διαθέτουν σ’ ετοι¬ 
μότητα ομάδα λήψης οργάνων, η οποία θα αποτελείται από 
δύο (2) ιατρούς χειρουργούς, ένα (1) συντονιστή, γιατρούς 
άλλων ειδικοτήτων οι οποίοι είναι απαραίτητοι για την λήψη 
των προς μεταμόσχευση οργάνων, καθώς και τον απαραίτη¬ 
το εξοπλισμό για την λήψη και την μεταφορά των οργάνων. 

γ4. Νοσηλευτικό Προσωπικό 

Το νοσηλευτικό προσωπικό πρέπει να είναι ειδικευμένο 
στη νοσηλεία ασθενώνπρο, κατά και μετάτη μεταμόσχευση. 

γ5. Διοικητικό Προσωπικό 

Ένα (1) διοικητικό υπάλληλο για γραμματειακή υπο¬ 
στήριξη της Μονάδας Μεταμόσχευσης. 

δ. Τα Νοσηλευτικά ιδρύματα για να διενεργούν Μεταμο¬ 
σχεύσεις Συμπαγών οργάνων σε παιδιά, πρέπει να διαθέ¬ 
τουν τα αντίστοιχα τμήματα και την ίδια στελέχωση που 
αναφέρονται ανωτέρω για τις Μονάδες Μεταμόσχευσης 
Συμπαγών οργάνων και επιπλέον μετεκπαίδευση και εμπει¬ 
ρία του ιατρικού προσωπικού, των συντονιστών και του νο¬ 
σηλευτικού προσωπικού στις μεταμοσχεύσεις παιδιών. 

Άρθρο 3 

Όροι και Προϋποθέσεις λειτουργίας Μονάδων Μεταμο¬ 
σχεύσεων Μυελού των Οστών. 

Με τον όρο Μονάδα Μεταμόσχευσης Μυελού των 
Οστών από τούδε και στο εξής νοείται ο ειδικός χώρος 
όπου διενεργούνται παντός τύπου μεταμοσχεύσεις αλλο¬ 
γενών αιμοποιητικών κυττάρων. 

Η Μονάδα Μυελού των Οστών πρέπει να λειτουργεί σε 
ειδικά διαμορφωμένο χώρο του Νοσηλευτικού Ιδρύματος 
ΝΠΔΔ ή ΝΠΙΔ κοινωφελούς και μη κερδοσκοπικού χαρα¬ 
κτήρα ως ανεξάρτητη Μονάδα ή εντός των πλαισίων αι¬ 
ματολογικού τμήματος ή Πανεπιστημιακής αιματολογι¬ 
κής Κλινικής Παθολογικού Τομέα ή Πανεπιστημιακής Πα¬ 
θολογικής Κλινικής με αιματολογική μονάδα. 

Α. Γενικές Προϋποθέσεις Λειτουργίας Μονάδας 

Α1. Η Μονάδα πρέπει να διαθέτει τουλάχιστον τέσσερα 
(4) μονόκλινα αποστειρωμένα δωμάτια με ειδικό σύστημα 
αερισμού - εξαερισμού, ώστε να ελαχιστοποιεί την δι’αέ- 
ρος μετάδοση των λοιμώξεων. Το σύστημα αερισμού 
πρέπει να φέρει - κατ’ ελάχιστο - βαθμούς υψηλής απο- 
δοτικότητας 99,99% (ΗΕΡΑ). 

Α2. Για τη νοσηλεία των ασθενών πριν και μετά την έξο¬ 
δό τους από τα αποστειρωμένα δωμάτια πρέπει να υπάρ¬ 
χουν τουλάχιστον τέσσερις (4) κλίνες σε μονόκλινα ή δί¬ 
κλινα δωμάτια αυξημένης φροντίδας. 

Α3. Η Μονάδα πρέπει να διαθέτει εξωτερικό ιατρείο για 
την εξωνοσοκομειακή παρακολούθηση των ασθενών με 
δυνατότητα ενδοφλέβιας χορήγησης φαρμάκων, εκτέλε¬ 
σης λευκαφαιρέσεων και μετάγγιση παραγώγων αίματος 
καθώς και μονάδα ημερήσιας ή βραχείας νοσηλείας. 

Α4. Η Μονάδα πρέπει να διαθέτει Εργαστήριο Υποστή¬ 
ριξης για τη συλλογή, συντήρηση και έλεγχο της ποιότη¬ 
τας του μοσχεύματος αιμοποιητικών κυττάρων. 

Β. Το Νοσηλευτικό Ίδρυμα πρέπει να διαθέτει τα παρα¬ 
κάτω Τμήματα, Μονάδες, Εργαστήρια και προσωπικό τα 
οποία θα καλύπτουν και την Μονάδα Μεταμοσχεύσεων : 

• Αιμοδοσία με δυνατότητα κάλυψης επί 24ώρου βάσε- 
ως μονάδων αίματος και παραγώγων αυτού καταλλήλως 
ελεγμένων για μεταμοσχευμένους ασθενείς, καθώς και 
ακτινοβολητή μονάδων αίματος και παραγώγων αυτού 
(είναι δυνατή η συνεργασία με αντίστοιχο εργαστήριο άλ¬ 
λου Νοσηλευτικού Ιδρύματος). 


• Μ ικροβιολογικό Εργαστήριο με δυνατότητα ελέγχου λοι¬ 
μώξεων επί 24ωρου βάσεως καθώς και ιολογικού ελέγχου. 

• Αιματολογικό Εργαστήριο με δυνατότητα παρακολού¬ 
θησης αιματολογικών παραμέτρων επί 24ωρου βάσεως. 

• Βιοχημικό Εργαστήριο με δυνατότητα παρακολούθη¬ 
σης βιοχημικών παραμέτρων και προσδιορισμού συγκε¬ 
ντρώσεων φαρμάκων στο αίμα επί 24ωρου βάσεως. 

• Ακτινολογικό τμήμα το οποίο διαθέτει αξονικό τομο¬ 
γράφο και με δυνατότητα λειτουργίας επί 24ωρου βάσε¬ 
ως (είναι δυνατή η συνεργασία με αντίστοιχο εργαστήριο 
άλλου Νοσηλευτικού Ιδρύματος). 

• Παθολογοανατομικό Εργαστήριο (είναι δυνατή η συ¬ 
νεργασία με αντίστοιχο εργαστήριο άλλου Νοσηλευτικού 
Ιδρύματος). 

• Χειρουργείο. 

• Μονάδα Εντατικής Θεραπείας. 

• Ακτινοθεραπευτικό τμήμα ή την εξασφάλιση συνερ¬ 
γασίας με αντίστοιχο άλλου Νοσηλευτικού Ιδρύματος. 

• Τμήμα Ανοσολογίας-Ιστοσυμβατότητας με δυνατό¬ 
τητα τυποποίησης και διενέργειας των απαιτουμένων 
εξετάσεων Ιστοσυμβατότητας για το Μυελό των Οστών 
(είναι δυνατή η συνεργασία με αντίστοιχο εργαστήριο άλ¬ 
λου Νοσηλευτικού Ιδρύματος). 

• Εργαστήριο Κυτταρογενετικής ή την εξασφάλιση συ¬ 
νεργασίας με αντίστοιχο άλλου Νοσηλευτικού Ιδρύματος. 

• Εργαστήριο Μοριακής Αιματολογίας. 

• Εργαστήριο Κυτταρομορφολογίας και Ανοσοφαινο- 
τυπικού ελέγχου με κυτταρομετρητή ροή (είναι δυνατή η 
συνεργασία με αντίστοιχο εργαστήριο άλλου Νοσηλευτι¬ 
κού Ιδρύματος). 

• Γ ιατρούς των παρακάτω ειδικοτήτων: χειρουργικής, 
πνευμονολογίας, γαστρεντερολογίας, νεφρολογίας, 
καρδιολογίας, οφθαλμολογίας, δερματολογίας, ψυχια¬ 
τρικής καιι αναισθησιολογίας. 

• Φυσικοθεραπευτή. 

• Κοινωνικό Λειτουργό, για την φροντίδα των μεταμο- 
σχευμένων και των οικογενειών τους. 

Γ. Στελέχωση 

Γ1. Ιατρικό Προσωπικό 

• Ένα Διευθυντή ή Υπεύθυνο προτεινόμενο από το Διευ¬ 
θυντή του Τμήματος ή Κλινικής και οριζόμενο με απόφαση 
τηςΔιοίκησηςτου Νοσηλευτικού Ιδρύματος. Ο Διευθυντής 
ή ο Υπεύθυνος πρέπει να είναι αιματολόγος ή παιδίατρος, 
αν η μονάδα είναι για παιδιά, με εμπειρία πέντε (5) ετών σε 
αναγνωρισμένη Μονάδα της ημεδαπής ή αλλοδαπής. 

• Δύο Επιμελητές Α' ή αναλόγου βαθμίδας ΔΕΠ αιμα- 
τολόγους ή παιδίατρους με εμπειρία δύο (2) τουλάχιστον 
ετών σε αναγνωρισμένη Μονάδα ημεδαπής ή αλλοδαπής. 

• Τρεις (3) επιμελητές Β'ή αναλόγου βαθμίδας ΔΕΠ αι- 
ματολόγους ή παιδίατρους με εμπειρία ενός (1) τουλάχι¬ 
στον έτους σε αναγνωρισμένη μονάδα της ημεδαπής ή 
αλλοδαπής. 

• Οιπαιδίατροι,που υπηρετούν στη Μονάδα, στελεχώνουν 
εναλλακτικά με αιματολόγους μονάδες, που διενεργούν με¬ 
ταμοσχεύσεις σεπαιδιά. Γ ιατο Εργαστήριο Υποστήριξηςτης 
Μονάδας ένας τουλάχιστον αιματολόγος με βαθμό Επιμελη¬ 
τή Α' ή μέλος ΔΕΠ αντίστοιχης βαθμίδας και αποδεδειγμένη 
εμπειρία σε κέντρο της ημεδαπής ή αλλοδαπής. 

Εάν οι κλίνες της Μονάδας είναι πλέον των τεσσάρων 
(4) το προσωπικό της Μονάδας αυξάνεται ανάλογα. 

Δ. Συντονιστές 

Δύο κλινικούς συντονιστές πλήρους απασχόλησης με 
προσόντα και αρμοδιότητες που προβλέπονται στο π.δ. 
93/2002 (ΦΕΚ 79/Α'/2002) «Προσόντα και καθήκοντα Συ¬ 
ντονιστών Μεταμοσχεύσεων». 

Ε. Λοιπό προσωπικό 

• Ένα Νοσηλευτή ή νοσηλεύτρια κατηγορίας ΠΕ ή ΤΕ 
με εμπειρία έξι (6) τουλάχιστον μηνών σε αναγνωρισμένη 
Μονάδα Μεταμόσχευσης, της ημεδαπής ή αλλοδαπής. 

• Τρεις νοσηλευτές ΠΕ ή ΤΕ, ανά κλίνη . 

• Τεχνολόγο Ιατρικών Εργαστηρίων, κατηγορίας ΤΕ. 

• Έναν τουλάχιστον βοηθό θαλάμου ανά τέσσερις κλίνες. 

• Ένα διοικητικό υπάλληλο για γραμματειακή υποστήριξη. 

Άρθρο 4 

Κριτήρια (προϋποθέσεις) βάσει των οποίων αξιολογείται 
η εύρυθμη λειτουργία των Μονάδων Μεταμοσχεύσεων. 

• Η σύνταξη και τήρηση του Μεταμοσχευτικού Προ¬ 
γράμματος σύμφωνα με τις ισχύουσες πάντα νομοθετι¬ 
κές διατάξεις και τις αποφάσειςτου Ε.Ο.Μ. σχετικά με την 
κατανομή και τη διάθεση των μοσχευμάτων. 

• Η παραπομπή των ηθικών ζητημάτων στην Επιτροπή 
Ηθικής και Δεοντολογίας του Ε.Ο. Μ. σύμφωνα με το άρ¬ 
θρο 19 του ν. 2737/1999. 

• Η Μονάδα Μεταμοσχεύσεων οφείλει να ακολουθεί πρό¬ 
γραμμα για τη συνεχή περίθαλψη του λήπτη καθ' όλη τη διάρ¬ 
κεια της ζωής του. Το πρόγραμμα αυτό θα περιλαμβάνει: συ¬ 
γκέντρωση των ευρημάτων των θεραπόντων ιατρών για την 
κατάσταση της υγεία του λήπτη, την υποχρέωση της Μονά¬ 
δας Μεταμοσχεύσεωννα εξετάζει τον λήπτη κατάτακτά χρο¬ 
νικά διαστήματα στα εξωτερικά ιατρεία, την παραπομπή του 
σε άλλο τμήμα κατάλληλο για περαιτέρω εξέταση. 

• Η τήρηση πλήρους Ιατρικού Φακέλου για κάθε μετα- 
μοσχευόμενο. 

• Παρακολούθηση επιβίωσηςτωνληπτών, σύμφωνα με 
τα διεθνή δεδομένα και ενημέρωση του Ε.Ο.Μ. 

Άρθρο 5 

Παρακολούθηση δραστηριότητας Μονάδων Μεταμο¬ 
σχεύσεων. 

Α. Εντός του Α' διμήνου κάθε έτους κάθε Μονάδα μετα¬ 
μόσχευσης υποβάλλει υποχρεωτικά στον Ε.Ο.Μ. ετήσια 
έκθεση για τη δραστηριότητά της με πλήρη πίνακα των 
μεταμοσχεύσεων που διενήργησε, καθώς και στοιχεία 
βιωσιμότητας αυτών. 

Β. Η Μονάδα πρέπει να διενεργεί τουλάχιστον δέκα (10) 
μεταμοσχεύσεις κατ’ έτος. Κατ’ εξαίρεση, ο συνολικός 
αριθμός των μεταμοσχεύσεων κατά το πρώτο έτος της 
λειτουργίας της μπορεί να είναι μέχρι δέκα (10). 

Γ. Η Μονάδα Μεταμόσχευσης προκειμένου να βελτιώσει 
την ποιότητα των μεταμοσχεύσεων ακολουθεί διαδικασίες 
που ορίζουν οι ισχύουσες και ειδικές προς το αντικείμενο κα¬ 
τευθυντήριες γραμμές των αρμοδίων οργάνων της Ευρω¬ 
παϊκής Ένωσης και όπως ορίζονται από τις αρμόδιες προς 
τούτο υπηρεσίες. Τα αποτελέσματα πρέπει να συμβαδίζουν 
μετά διεθνώς παραδεκτά, διαφορετικά η άδεια ανακαλείται. 

Δ. Κάθε μεταμόσχευση πτωματική ή από ζώντα δότη δη¬ 
λώνεται στον Ε.Ο.Μ. Στην περίπτωση ζώντα δότη θα απο- 
στέλλονταιτα αναφερόμενα στις διατάξεις του άρθρου 10 
του ν. 2737/1999 στοιχεία καθώς και πιστοποιητικά από τα 
οποία προκύπτει η συγγένεια του λήπτη με τον δότη. 

Ο Ε.Ο.Μ. προβαίνει σε ετήσια εκτίμηση και αξιολόγηση του 
τρόπου λειτουργίας και των αποτελεσμάτων κάθε Μονάδας 
Μεταμόσχευσης και υποβάλει σχετική έκθεση στο Υπουρ¬ 
γείο Υγείας και Πρόνοιας καθώς και αιτιολογημένη εισήγηση 
για τη συνέχιση ή μη της λειτουργίας κάθε Μονάδας. 

Για την εφαρμογή των διατάξεων του ν. 2737/1999 ο 
Εθνικός Οργανισμός Μεταμοσχεύσεων οφείλει να ελέγ¬ 
χει κάθε Μονάδα Μεταμόσχευσης. 

Άρθρο 6 

Μεταβατικές διατάξεις. 

Η ισχύς της παρούσας απόφασης αρχίζει από την ημε¬ 


ρομηνία που θα δημοσιευθεί στην Εφημερίδα της Κυβερ- 
νήσεως. 

Κάθε άλλη διάταξη που είναι αντίθετη με τις διατάξεις 
της παρούσας απόφασης καταργείται από τότε που αρχί¬ 
ζει να ισχύει η απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2005 

Ο ΥΠΟΥΡΓΟΣ 

ΝΙΚ. ΚΑΚΛΑΜΑΝΗΣ 

-♦- 

Αριθ. 15589 (2) 

Μεταβίβαση αρμοδιοτήτων Διοίκησης Λειτουργίας και 
Συντήρησης (ΔΛΣ) του αρδευτικού έργου Νέας Μά- 
κρισης από το Υπ. Αγροτικής Ανάπτυξης και Τροφίμων 
στο Δήμο Δομοκού Ν. Φθιώτιδας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν.δ. 3881/1958 «περί έργων Εγγείων 
Βελτιώσεων», ΦΕΚΑ'-181. 

2. Το άρθρο 9 του ν. 2332/1995 «Μητρώο Αγροτών και 
Αγροτικών Εκμεταλλεύσεων και άλλες διατάξεις» (ΦΕΚ 
181 Α'). 

3. Το π.δ. 256/1989 «Άδεια χρήσης νερού» (ΦΕΚ 121 Α'). 

4. Την υπ’ αριθμ. 7866/29.11.2004 απόφαση του Νο¬ 
μάρχη Φθιώτιδας με την οποία ταξινομείτο αρδευτικό έρ¬ 
γο Νέας Μάκρισης ως έργο Β'τάξης. 

5. Την υπ’ αριθμ. 113/2004 απόφαση του Δημοτικού 
Συμβουλίου Δομοκού με την οποία ο Δήμος αποδέχεται 
την ανάληψη της αρμοδιότητας για την ΔΛΣ του έργου. 

6. Το υπ’ αριθμ. 1889/29.3.2005 έγγραφο του Δήμου Δο¬ 
μοκού με το οποίο ο Δήμος προτείνει τον εκπρόσωπό του 
ο οποίος θα συμμετέχει στην Επιτροπή για την παραλαβή 
από το Υπ. Αγροτικής Ανάπτυξης & Τροφίμων της αρμο¬ 
διότητας Διοίκησης Λειτουργίας και Συντήρησης του έρ¬ 
γου του θέματος. 

7. Την υπ’ αριθμ. 1/16.2.2004 (θέμα 5ο) γνωμοδότηση 
του Κ.Γ.Σ.Ε.Ε υπέρ της μεταβίβασης του έργου στο Δήμο 
Δομοκού. 

8. Το υπ’ αριθμ. 7893/30.11.2004 έγγραφο της Νομαρ¬ 
χιακής Αυτ/σης Φθιώτιδας με το οποίο αυτή εισηγείταιτην 
μεταβίβαση των αρμοδιοτήτων Διοίκησης Λειτουργίας 
και Συντήρησηςτου έργου στο Δήμο Δομοκού διότι το έρ¬ 
γο είναι μικρό (1.500 στρέμματα) και ο δήμος διαθέτει την 
υποδομή και έχει όλες τις προϋποθέσεις αξιοποίησης και 
λειτουργίας του έργου για την επίτευξη των στόχων κα¬ 
τασκευής του και επίσης στο ίδιο έγγραφο προτείνονται 
τα μέλη της Επιτροπής για την μεταβίβαση του έργου στο 
Δήμο Δομοκού. 

9. Το υπ’ αριθμ. 5665/18.4.2005 έγγραφο της Περι¬ 
φέρειας Στερεάς Ελλάδας, Δ/νση Τοπικής Αυτ/σης & 
Διοίκησης Ν. Φθιώτιδας, με το οποίο προτείνονται τα 
μέλη της Επιτροπής για την παραλαβή από το Υπ. 
Αγροτικής Ανάπτυξης & Τροφίμων της αρμοδιότητας 
Διοίκησης Λειτουργίας και Συντήρησης του έργου του 
θέματος. 

10. Την υπ’ αριθμ. ΔΙΔΚ/Φ. 1 /2/6139/23.3.2004 απόφαση 
του Πρωθυπουργού και Υπουργού Εσωτερικών, Δημό¬ 
σιας Διοίκησης και Αποκέντρωσης για «ανάθεση αρμο¬ 
διοτήτων στον Υφυπουργό Εσωτερικών, Δημόσιας Διοί¬ 
κησης και Αποκέντρωσης Αθανάσιο Νάκο. 

11. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Μεταβιβάζουμε την αρμοδιότητα και ευθύνη της Δι¬ 
οίκησης, Λειτουργίας και Συντήρησης του αρδευτικού 
έργου Νέας Μάκρισης από το Υπουργείο Αγροτικής Ανά¬ 
πτυξης και Τροφίμων στο Δήμο Δομοκού Ν. Φθιώτιδας, 
και συγκεκριμένα των παρακάτω επί μέρους έργων: 

α. Αντλητικό συγκρότημα παροχής 0= 200 γπ 3 /Ιπ και 
ισχύος 220 ΗΡ 

β. Δίκτυο από σωλήνες Ρ\/0 διαφόρων διαμέτρων (Φ110 
έως Φ250) συνολικού μήκους 5.560 μέτρων. 

γ. Διάφορες υδροληψίες, αεροεξαγωγούς, αντιπληγ- 
ματικές βαλβίδες και ειδικά τεμάχια. 

δ. Ένας οικίσκος3μΧ4μ για τηνπροστασίατου αντλητικού 
συγκροτήματος και των ηλεκτρολογικών εγκαταστάσεων. 

2. Οι δαπάνες Διοίκησης, Λειτουργίας και Συντήρησης 
του έργου να βαρύνουν αποκλειστικά τους ωφελούμε¬ 
νους και να καταβάλλονται από αυτούς υπό μορφή αντα¬ 
ποδοτικού τέλους. Η κατανομή των παραπάνω επιβαρύν¬ 
σεων να γίνεται από τον φορέα Διοίκησης Λειτουργίας και 
Συντήρησης του έργου. 

3. Η αστυνόμευση του έργου να γίνεται από τον φορέα Δι¬ 
οίκησης Λειτουργίας και Συντήρησης και σύμφωνα με τις 
διατάξεις του άρθρου 272 του π.δ. 410/1995 (ΦΕΚΑ'231). 

4. Για τη μεταβίβαση της αρμοδιότητας Διοίκησης Λει¬ 
τουργίας και Συντήρησης του έργου του θέματος συγκρο¬ 
τούμε επιτροπή με μέλη τους παρακάτω υπαλλήλους: 

α. Από μέρους της Νομαρχιακής Αυτ/σης Φθιώτιδας, 
αα. Ρεγγινιώτη Αθανάσιο, Γεωπόνο, της Δ/νσης Εγγεί¬ 
ων Βελτιώσεων της Νομαρχιακής Αυτ/σης Φθιώτιδας, ως 
πρόεδρο. 

αβ. Δημητρέσσα Δημήτριο, Γεωπόνο, της Δ/νσης Εγ¬ 
γείων Βελτιώσεων της Νομαρχιακής Αυτ/σης Φθιώτιδας. 

αγ. Αγγελάκη Νικόλαο, ΤΕ Πολιτικό Μηχανικό, της Δ/νσης 
Εγγείων Βελτιώσεωντης Νομαρχιακής Αυτ/σης Φθιώτιδας. 

β. Από μέρους της Περιφέρειας (Δ/νση Τοπικής 
Αυτ/σης & Διοίκησης Ν. Φθιώτιδας) 
βα. Κακκαβή Ευάγγελο, Πολιτικό Μηχανικό, Προϊστά¬ 
μενο του Τμήματος ΤΥΔΚτης Δ/νσης Τοπικής Αυτ/σης & 
Διοίκησης Ν. Φθιώτιδας. 

ββ. Καραγκούνη Ευθυμία, Πολιτικό Μηχανικό, του Τμή¬ 
ματος ΤΥΔΚτης Δ/νσης Τοπικής Αυτ/σης & Διοίκησης Ν. 
Φθιώτιδας. 

γ. Από τον φορέα ΔΛΣ (Δήμο Δομοκού). 

Κιλάφα Βασίλειο, Αντιδήμαρχο, Δήμου Δομοκού. 

5. Η επιτροπή αυτή κάνει εντός δύο (2) μηνών τις παρα¬ 
κάτω ενέργειες: 

α) Διαπιστώνει τη δυνατότητα αυτοτελούς χρήσεως και 
λειτουργίας του έργου και συντάσσει πρακτικό, το οποίο 
υποβάλλει στο Φορέα Διοίκησης Λειτουργίας και Συντή¬ 
ρησης, Υπ. Αγροτικής Ανάπτυξης & Τροφίμων, Νομαρ¬ 
χιακή Αυτοδιοίκηση και Περιφέρεια (Δ/νση Τοπικής 
Αυτ/σης & Διοίκησης Ν. Φθιώτιδας). 

β) Παραλαμβάνει, από την αρμόδια υπηρεσία Εγγείων 
Βελτιώσεων της Νομαρχιακής Αυτ/σης Φθιώτιδας, (α) το 
Μητρώο του έργου (περιγράφεται στην παράγραφο επτά 
(7)) και (β) τους κτηματολογικούς πίνακες και διαγράμματα 
(όπωςέχουντροποποιηθεί) των εκτάσεων που απαλλοτριώ- 
θηκανγιατηνκατασκευήτου έργου καιταπαραδίδει στο Φο¬ 
ρέα Διοίκησης Λειτουργίας και Συντήρησης του έργου και 
τις Υπηρεσίες Νομαρχιακής Αυτοδιοίκησης και Περιφέρει¬ 
ας (Δ/νση Τοπικής Αυτ/σης & Διοίκησης Ν. Φθιώτιδας). 

6. Με την μεταβίβαση των αρμοδιοτήτων Διοίκησης Λει¬ 
τουργίας και Συντήρησηςτου έργου οι αρμόδιες Υπηρεσίες 
της Περιφέρειας παραδίδουν έκθεση για τη Διοίκησης Λει¬ 
τουργίας και Συντήρησης του έργου στην οποία δίδονται 


οδηγίες για την λειτουργία και συντήρηση του και καθορί¬ 
ζονται οι εργασίες Συντήρησης που πρέπει να κάνει κάθε 
χρόνο ο Φορέας Διοίκησης Λειτουργίας και Συντήρησης. 

7. Το Μητρώο του έργου που υπάρχει ή καταρτίζεται σε 
περίπτωση ανυπαρξίας από την αρμόδια υπηρεσία της 
Νομ/κής Αυτ/σης, περιλαμβάνει απαραίτητα: 

α. Πίνακα απογραφής που παρουσιάζει περιληπτικά τα 
στοιχειώδη έργα που συγκροτούν το έργο (γραμμικά και 
σημειακά). 

β. Σχέδια στις κατάλληλες κλίμακες, της Γεν. Διάταξης 
και των επί μέρους έργων καθώς και τα λοιπά τεχνικά 
στοιχεία των έργων ώστε να αποδίδουν κατά το εφικτό, τη 
θέση τη μορφή, τυχόν ειδικά τεχνικά χαρακτηριστικά 
τους καθώς και τις συνθήκες λειτουργικότητάς τους. 

γ. Διαγράμματα σε κατάλληλες κλίμακες των ζωνών κα- 
ταλήψεωςτων έργων που έχουν απαλλοτριωθεί υπέρ του 
Δημοσίου. 

δ. Τεύχος με στοιχεία των υψομετρικών αφετηριών και 
των τριγωνομετρικών σημείων (υψόμετρα - συντεταγμέ¬ 
νες) μετά αυτοσχεδίων ενδεικτικών της θέσεώς τους. 

ε. Έκθεση σχετική με τη μελέτη εφαρμογής και κατα¬ 
σκευής του έργου καθώς και απολογισμό για το συνολικό 
κόστος του έργου. 

στ. Έγχρωμες φωτογραφίες, διαστάσεων τουλάχιστον 
10 X 15εκ. κατά τα διάφορα στάδια εκτέλεσηςτου έργου. 

8. Η είσπραξη των οφειλών να γίνεται σύμφωνα με τις εκά- 
στοτε διατάξεις που ισχύουν για την είσπραξη των εσόδων 
Δήμων και Κοινοτήτων. Τα έσοδα από τις παραπάνω ει¬ 
σπράξεις διατίθενται αποκλειστικά και μόνο για δαπάνες συ¬ 
ντήρησης λειτουργίας και διοίκησης του έργου, αποκλεισ¬ 
μένης της διάθεσης τους για οποιοδήποτε άλλο σκοπό. 

9. Στην περίπτωση που από τον φορέα Διοίκησης Λει¬ 
τουργίας και Συντήρησης, διαπιστωθεί πλημμελής συ¬ 
ντήρηση του έργου, όπως έχει καθοριστεί στην παρά¬ 
γραφο 6, τότε η εκτέλεση των εργασιών γίνονται από τις 
αρμόδιες Υπηρεσίας της Περιφέρειας και η είσπραξη των 
δαπανών από το Περ/κό Ταμείο σε βάρος του φορέα Δι¬ 
οίκησης Λειτουργίας και Συντήρησης του έργου. 

10. Η οργάνωση και η παρακολούθηση των αρδεύσεων 
θα πρέπει να γίνεται σύμφωνα με τις διατάξεις του ν. 
3030/1954 περί Αγροφυλακής όπως ισχύει σήμερα. 

Η απόφαση αυτή έχει κανονιστικό χαρακτήρα (πρβλ. 
Σ.τ.Ε. 1523/2002) και πρέπει να δημοσιευθεί στην Εφημε¬ 
ρίδα της Κυβερνήσεως. απόφαση 782/2005του Σ.τ.Ε). 

Αθήνα, 21 Ιουνίου 2005 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΘΑΝ. ΝΑΚΟΣ Ε. ΜΠΑΣΙΑΚΟΣ 

-♦- 

Αριθ. 10617 (3) 

Μεταβίβαση αρμοδιοτήτων Διοίκησης Λειτουργίας και 
Συντήρησης (ΔΛΣ) του αρδευτικού έργου Ομβριακής 
από το Υπ. Αγροτικής Ανάπτυξης και Τροφίμων στο 
Δήμο Ξυνιάδας Ν. Φθιώτιδας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν.δ. 3881/1958 «περί έργων Εγγείων 
Βελτιώσεων», ΦΕΚΑ'-181. 

2. Το άρθρο 9 του ν. 2332/1995 «Μητρώο Αγροτών και 
Αγροτικών Εκμεταλλεύσεων και άλλες διατάξεις» (ΦΕΚ 
181 Α'). 

3. Το π.δ. 256/1989 «Άδεια χρήσης νερού» (ΦΕΚ 121 Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την υπ’ αριθμ. 7866/29.11.2004 απόφαση του Νο¬ 
μάρχη Φθιώτιδας με την οποία ταξινομείτο αρδευτικό έρ¬ 
γο Νέας Μάκρισης ως έργο Β'τάξης. 

5. Τις υπ’ αριθμ. 153/2004 και 50/2005 αποφάσεις του 
Δημοτικού Συμβουλίου Ξυνιάδας με τις οποίες ο Δήμος 
αποδέχεται την ανάληψη της αρμοδιότητας για την Διοί¬ 
κησης Λειτουργίας και Συντήρησης του έργου και προτεί¬ 
νει τον εκπρόσωπό του ο οποίος θα συμμετέχει στην Επι¬ 
τροπή για την παραλαβή από το Υπ. Αγροτικής Ανάπτυξης 
& Τροφίμων της αρμοδιότητας Διοίκησης Λειτουργίας και 
Συντήρησης του έργου του θέματος, αντίστοιχα 

6. Την υπ’ αριθμ. 1/16.2.2004 (θέμα 5ο) γνωμοδότηση 
του Κ.Γ.Σ.Ε.Ε υπέρ της μεταβίβασης του έργου στο Δήμο 
Δομοκού. 

7. Το υπ’ αριθμ. 7893/30.11.2004 έγγραφο της Νομαρ¬ 
χιακής Αυτ/σης Φθιώτιδας μετο οποίο αυτή εισηγείταιτην 
μεταβίβαση των αρμοδιοτήτων Διοίκησης Λειτουργίας 
καιΣυντήρησηςτου έργου στο Δήμο Δομοκού διότι το έρ¬ 
γο είναι μικρό (3.000 στρέμματα) και ο δήμος διαθέτει την 
υποδομή και έχει όλες τις προϋποθέσεις αξιοποίησης και 
λειτουργίας του έργου για την επίτευξη των στόχων κα¬ 
τασκευής του και επίσης στο ίδιο έγγραφο προτείνονται 
τα μέλη της Επιτροπής για την μεταβίβαση του έργου στο 
Δήμο Ξυνιάδας. 

8. Το υπ’ αριθμ. 5665/18.4.2005 έγγραφο της Περιφέ¬ 
ρειας Στερεός Ελλάδας, Δ/νση Τοπικής Αυτ/σης & Διοί¬ 
κησης Ν. Φθιώτιδας, μετο οποίο προτείνονταιτα μέλη της 
Επιτροπής για την παραλαβή από το Υπ. Αγροτικής Ανά¬ 
πτυξης & Τροφίμων της αρμοδιότητας Διοίκησης Λει¬ 
τουργίας και Συντήρησης του έργου του θέματος. 

9. Την υπ’ αριθμ. ΔΙΔΚ/Φ. 1/2/6139/23.3.2004 απόφαση 
του Πρωθυπουργού και Υπουργού Εσωτερικών, Δημό¬ 
σιας Διοίκησης και Αποκέντρωσης για «ανάθεση αρμο¬ 
διοτήτων στον Υφυπουργό Εσωτερικών, Δημόσιας Διοί¬ 
κησης και Αποκέντρωσης Αθανάσιο Νάκο. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Μεταβιβάζουμε την αρμοδιότητα και ευθύνη της Δι¬ 
οίκησης, Λειτουργίας και Συντήρησης του αρδευτικού 
έργου Ομβριακής από το Υπουργείο Αγροτικής Ανάπτυ¬ 
ξης και Τροφίμων στο Δήμο Ξυνιάδας Ν. Φθιώτιδας και 
συγκεκριμένα των παρακάτω επί μέρους έργων: 

α. Δεξαμενή νερού χωρητικότητας 400 πΤ 

β. Αντλητικό συγκρότημα παροχής 0= 110 πι 3 /1ι και 
ισχύος 75 ΗΡ (δύο τεμάχια) 

γ. Αντλητικό συγκρότημα παροχής 0= 100 πι 3 /1ι και 
ισχύος 60 ΗΡ 

δ. Δίκτυο από σωλήνες ΡνΟ διαφόρων διαμέτρων 
(Φ140 έως Φ315) συνολικού μήκους 18.770 μέτρων. 

ε. Υδροληψίες 31 τεμάχια. 

2. Οι δαπάνες Διοίκησης, Λειτουργίας και Συντήρησης 
του έργου να βαρύνουν αποκλειστικά τους ωφελούμε¬ 
νους και να καταβάλλονται από αυτούς υπό μορφή αντα¬ 
ποδοτικού τέλους. Η κατανομή των παραπάνω επιβαρύν¬ 
σεων να γίνεται από τον φορέα Διοίκησης Λειτουργίας και 
Συντήρησης του έργου. 

3. Η αστυνόμευση του έργου να γίνεται απότον φορέα Δι¬ 
οίκησης Λειτουργίας και Συντήρησης και σύμφωνα με τις 
διατάξεις του άρθρου 272 του π.δ. 410/1995 (ΦΕΚΑ'231). 

4. Για τη μεταβίβαση της αρμοδιότητας Διοίκησης Λει¬ 
τουργίας και Συντήρησης του έργου του θέματος συ¬ 
γκροτούμε επιτροπή με μέλη τους παρακάτω υπαλλή¬ 
λους: 

α. Από μέρους της Νομαρχιακής Αυτ/σης Φθιώτιδας. 


αα. Ρεγγινιώτη Αθανάσιο, Γεωπόνο, της Δ/νσης Εγγεί¬ 
ων Βελτιώσεων της Νομαρχιακής Αυτ/σης Φθιώτιδας, ως 
πρόεδρο. 

αβ. Δημητρέσσα Δημήτριο, Γεωπόνο, της Δ/νσης Εγ¬ 
γείων Βελτιώσεων της Νομαρχιακής Αυτ/σης Φθιώτιδας. 

αγ. Αγγελάκη Νικόλαο, ΤΕ Πολιτικό Μηχανικό, της 
Δ/νσης Εγγείων Βελτιώσεων της Νομαρχιακής Αυτ/σης 
Φθιώτιδας. 

β. Από μέρους της Περιφέρειας (Δ/νση Τοπικής 
Αυτ/σης & Διοίκησης Ν. Φθιώτιδας) 
βα. Κακκαβή Ευάγγελο, Πολιτικό Μηχανικό, Προϊστά¬ 
μενο του Τμήματος ΤΥΔΚτης Δ/νσης Τοπικής Αυτ/σης & 
Διοίκησης Ν. Φθιώτιδας. 

ββ. Καραγκούνη Ευθυμία, Πολιτικό Μηχανικό, του Τμή¬ 
ματος ΤΥΔΚτης Δ/νσης Τοπικής Αυτ/σης & Διοίκησης Ν. 
Φθιώτιδας. 

γ. Από τον φορέα Διοίκησης Λειτουργίας και Συντήρη¬ 
σης (Δήμο Δομοκού). 

Λύτρα Θωμά, Αντιδήμαρχο, Δήμου Ξυνιάδας. 

5. Η επιτροπή αυτή κάνει εντός δύο (2) μηνών τις παρα¬ 
κάτω ενέργειες: 

α) Διαπιστώνει τη δυνατότητα αυτοτελούς χρήσεως και 
λειτουργίας του έργου και συντάσσει πρακτικό, το οποίο 
υποβάλλει στο Φορέα Δ.Λ.Σ., Υπ. Αγροτικής Ανάπτυξης & 
Τροφίμων, Νομαρχιακή Αυτοδιοίκηση και Περιφέρεια 
(Δ/νση Τοπικής Αυτ/σης & Διοίκησης Ν. Φθιώτιδας). 

β) Παραλαμβάνει, από την αρμόδια υπηρεσία Εγγείων 
Βελτιώσεων της Νομαρχιακής Αυτ/σης Φθιώτιδας, (α) το 
Μητρώο του έργου (περιγράφεται στην παράγραφο επτά 
(7)) και (β) τους κτηματολογικούς πίνακες και διαγράμματα 
(όπως έχουντροποποιηθεί) των εκτάσεων που απαλλοτριώ- 
θηκαν για την κατασκευήτου έργου καιτα παραδίδει στο Φο¬ 
ρέα Διοίκησης Λειτουργίας και Συντήρησης του έργου και 
τις Υπηρεσίες Νομαρχιακής Αυτοδιοίκησης και Περιφέρει¬ 
ας (Δ/νση Τοπικής Αυτ/σης & Διοίκησης Ν. Φθιώτιδας). 

6. Με την μεταβίβαση των αρμοδιοτήτων Διοίκησης Λει¬ 
τουργίας καιΣυντήρησηςτου έργου οι αρμόδιες Υπηρεσίες 
της Περιφέρειας παραδίδουν έκθεση για τη Διοίκησης Λει¬ 
τουργίας και Συντήρησης του έργου στην οποία δίδονται 
οδηγίες για την λειτουργία και συντήρηση του και καθορί¬ 
ζονται οι εργασίες Συντήρησης που πρέπει να κάνει κάθε 
χρόνο ο Φορέας Διοίκησης Λειτουργίας και Συντήρησης. 

7. Το Μητρώο του έργου που υπάρχει ή καταρτίζεται σε 
περίπτωση ανυπαρξίας από την αρμόδια υπηρεσία της 
Νομ/κής Αυτ/σης, περιλαμβάνει απαραίτητα: 

α. Πίνακα απογραφής που παρουσιάζει περιληπτικά τα 
στοιχειώδη έργα που συγκροτούντο έργο (γραμμικά και 
σημειακά). 

β. Σχέδια στις κατάλληλες κλίμακες, της Γεν. Διάταξης 
και των επί μέρους έργων καθώς και τα λοιπά τεχνικά 
στοιχεία των έργων ώστε να αποδίδουν κατά το εφικτό, τη 
θέση τη μορφή, τυχόν ειδικά τεχνικά χαρακτηριστικά 
τους καθώς και τις συνθήκες λειτουργικότητάς τους. 

γ. Διαγράμματα σε κατάλληλες κλίμακες των ζωνών κα- 
ταλήψεως των έργων που έχουν απαλλοτριωθεί υπέρ του 
Δημοσίου. 

δ. Τεύχος με στοιχεία των υψομετρικών αφετηριών και 
των τριγωνομετρικών σημείων (υψόμετρα - συντεταγμέ¬ 
νες) μετά αυτοσχεδίων ενδεικτικών της θέσεώς τους. 

ε. Έκθεση σχετική με τη μελέτη εφαρμογής και κατα¬ 
σκευής του έργου καθώς και απολογισμό για το συνολικό 
κόστος του έργου. 

στ. Έγχρωμες φωτογραφίες, διαστάσεων τουλάχιστον 
10 X 15 εκ. κατά τα διάφορα στάδια εκτέλεσης του έργου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14411 


8. Η είσπραξη των οφειλών να γίνεται σύ μφωνα με τις εκά- 
στοτε διατάξεις που ισχύουν για την είσπραξη των εσόδων 
Δήμων και Κοινοτήτων. Τα έσοδα από τις παραπάνω ει¬ 
σπράξεις διατίθενται αποκλειστικά και μόνο για δαπάνες συ¬ 
ντήρησης λειτουργίας και διοίκησης του έργου, αποκλειό- 
μενης της διάθεσης τους για οποιοδήποτε άλλο σκοπό. 

9. Στην περίπτωση που από τον φορέα Διοίκησης Λει¬ 
τουργίας και Συντήρησης, διαπιστωθεί πλημμελής συ¬ 
ντήρηση του έργου, όπως έχει καθοριστεί στην παρά¬ 
γραφο 6, τότε η εκτέλεση των εργασιών γίνονται από 
τις αρμόδιες Υπηρεσίας της Περιφέρειας και η είσπρα¬ 
ξη των δαπανών από το Περ/κό Ταμείο σε βάρος του 
φορέα Διοίκησης Λειτουργίας και Συντήρησης του έρ¬ 
γου. 

10. Η οργάνωση και η παρακολούθηση των αρδεύσεων 
θα πρέπει να γίνεται σύμφωνα με τις διατάξεις του ν. 
3030/1954 περί Αγροφυλακής όπως ισχύει σήμερα. 

Η απόφαση αυτή έχει κανονιστικό χαρακτήρα (πρβλ. 
Σ.τ.Ε. 1523/2002) και πρέπει να δημοσιευθεί στην Εφημε¬ 
ρίδα της Κυβερνήσεως, απόφαση 782/2005 του Σ.τ.Ε.). 

Αθήνα, 21 Ιουνίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΘΑΝ. ΝΑΚΟΣ Ε. ΜΠΑΣΙΑΚΟΣ 

-♦- 

Αριθ. 15280 (4) 

Μεταβίβαση αρμοδιοτήτων Διοίκησης Λειτουργίας και 
Συντήρησης (ΔΛΣ) του αρδευτικού έργου Μυλοποτά- 
μου Κυθήρων από το Υπ. Αγροτικής Ανάπτυξης και 
Τροφίμων στο Δήμο Κυθήρων Ν. Πειραιά. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν.δ. 3881/1958 «περί έργων Εγγείων 
Βελτιώσεων», ΦΕΚ Α' -181. 

2. Το άρθρο 9 του ν. 2332/1995 «Μητρώο Αγροτών και 
Αγροτικών Εκμεταλλεύσεων και άλλες διατάξεις» (ΦΕΚ 
181 Α'). 

3. Το Π.Δ. 256/1989 «Άδειαχρήσης νερού» (ΦΕΚ 121 Α'). 

4. Την υπ’ αριθμ. 2433/19.5.2004 απόφαση του Νομάρ¬ 
χη Πειραιά με την οποία ταξινομεί το αρδευτικό έργο Μυ- 
λοποτάμου Κυθήρων ως έργο Β'τάξης. 

5. Τις υπ’ αριθμ. 266/2003 και 102/2004 αποφάσεις του 
Δημοτικού Συμβουλίου Κυθήρων με τις οποίες ο Δήμος 
αποδέχεται την ανάληψη της αρμοδιότητας για την Διοί¬ 
κησης Λειτουργίας και Συντήρησης του έργου και προ¬ 
τείνει τον εκπρόσωπό του ο οποίος θα συμμετέχει στην 
Επιτροπή για την παραλαβή από το Υπ. Αγροτικής Ανά¬ 
πτυξης & Τροφίμων της αρμοδιότητας Διοίκησης Λει¬ 
τουργίας και Συντήρησης του έργου του θέματος, αντί¬ 
στοιχα. 

6. Την υπ’ αριθμ. 1/16.2.2004 (θέμα 7ο) γνωμοδότηση 
του Κ.Γ.Σ.Ε.Ε υπέρ της μεταβίβασης του έργου στο Δήμο 
Κυθήρων. 

7. Το υπ’ αριθμ. 2174/6.5.2004 έγγραφο της Νομαρχίας 
Πειραιά με το οποίο αυτή εισηγείται την μεταβίβαση των 
αρμοδιοτήτων Διοίκησης Λειτουργίας και Συντήρησης 
του έργου στο Δήμο Κυθήρων διότι το έργο είναι μικρό 
(750 στρέμματα) και ο δήμος διαθέτει την υποδομή και 
έχει όλες τις προϋποθέσεις αξιοποίησης και λειτουργίας 
του έργου για την επίτευξη των στόχων κατασκευής του. 

8. Την υπ’ αριθμ. ΕΒ58840/26.10.2004 απόφαση του Νο¬ 
μάρχη Πειραιά με την οποία προτείνονται τα μέλη της Επι¬ 


τροπής για την μεταβίβαση του έργου. 

9. Το υπ’ αριθμ. 5051/05/4.4.2005 έγγραφο της Περιφέ¬ 
ρειας Αττικής, Δ/νση Τοπικής Αυτ/σης & Διοίκησης Πει¬ 
ραιά, με το οποίο προτείνονται τα μέλη της Επιτροπής για 
την παραλαβή από το Υπ. Αγροτικής Ανάπτυξης & Τροφί¬ 
μων της αρμοδιότητας Διοίκησης Λειτουργίας και Συντή¬ 
ρησης του έργου του θέματος. 

10. Την υπ’ αριθμ. ΔΙΔΚ/Φ. 1/2/6139/23.3.2004 απόφαση 
του Πρωθυπουργού και Υπουργού Εσωτερικών, Δημό¬ 
σιας Διοίκησης και Αποκέντρωσης για «ανάθεση αρμο¬ 
διοτήτων στον Υφυπουργό Εσωτερικών, Δημόσιας Διοί¬ 
κησης και Αποκέντρωσης Αθανάσιο Νάκο. 

11. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Μεταβιβάζουμε την αρμοδιότητα και ευθύνη της Δι¬ 
οίκησης, Λειτουργίας και Συντήρησης του αρδευτικού 
έργου Μυλοποτάμου Κυθήρων από το Υπ. Αγροτικής 
Ανάπτυξης & Τροφίμων στο Δήμο Κυθήρων Ν. Πειραιά και 
συγκεκριμένα των παρακάτω επί μέρους έργων: 

α. Φράγμα επί παραποτάμου του Μυλοπόταμου. 
β. Δύο αντλητικά συγκροτήματα, 
γ. Δύο Δεξαμενές. 

δ. Δίκτυο από σωλήνες Ρ\/0 διαφόρων διαμέτρων συ¬ 
νολικού μήκους 7.500 μέτρων. 

2. Οι δαπάνες Διοίκησης, Λειτουργίας και Συντήρησης 
του έργου να βαρύνουν αποκλειστικά τους ωφελούμε¬ 
νους και να καταβάλλονται από αυτούς υπό μορφή αντα¬ 
ποδοτικού τέλους. Η κατανομή των παραπάνω επιβαρύν¬ 
σεων να γίνεται από τον φορέα Διοίκησης Λειτου ργίας και 
Συντήρησης του έργου. 

3. Η αστυνόμευση του έργου να γίνεται απότον φορέα Δι¬ 
οίκησης Λειτουργίας και Συντήρησης και σύμφωνα με τις 
διατάξεις του άρθρου 272τουπ.δ. 410/1995 (ΦΕΚ Α'231). 

4. Για τη μεταβίβαση της αρμοδιότητας Διοίκησης Λει¬ 
τουργίας και Συντήρησης του έργου του θέματος συγκρο¬ 
τούμε επιτροπή με μέλη τους παρακάτω υπαλλήλους: 

α. Από μέρους της Νομαρχίας Πειραιά, 
αα. Δημητράκη Πτολεμαίο, Γεωπόνο, της Δ/νσης Εγγεί¬ 
ων Βελτιώσεων Νομαρχίας Πειραιά, με βαθμό Α', ως πρό¬ 
εδρο, με αναπληρωτή του τον Κρατημένο Αντώνιο, Γεω¬ 
πόνο, με βαθμό Α', της ίδιας Δ/νσης. 

αβ. Ιακωβάτο Νικόλαο, Γεωλόγο, του Τμήματος Διαχείρι¬ 
σης Υδατικών Πόρων της Περιφέρειας Αττικής, με βαθμό Α', 
με αναπληρωτήτουτην Γ ίαμά Ελισάβετ, Γεωλόγο,τηςΔ/νσης 
Αγροτικής Ανάπτυξης Νομαρχίας Αθηνών, με βαθμό Γ. 

αγ. Παπανικολάου Ιωάννης, Ηλεκτρολόγο-Μηχανολό- 
γο, της Δ/νσης Εγγείων Βελτιώσεων Νομ. Πειραιά, με 
βαθμό Α', και αναπληρωτή του την Νταλή Βασιλική, Πολι¬ 
τικό Μηχανικό της ίδιας Δ/νσης, με βαθμό Α'. 

β. Από μέρους της Περιφέρειας (Δ/νση Τοπικής 
Αυτ/σης & Διοίκησης Νομ. Πειραιά) 
βα. Βεϊόγλου Σταύρο, Πολ. Μηχανικό, στο τμήμα ΤΥΔΚ 
της Δ/νσης Τοπικής Αυτ/σης & Διοίκησης Πειραιά. 

ββ. Κοντογιάννη Αριστείδη, Πολ. Μηχανικό, στο τμήμα 
ΤΥΔΚτης Δ/νσης Τοπικής Αυτ/σης & Διοίκησης Νομ. Πειραιά. 

γ. Από τον φορέα Διοίκησης Λειτουργίας και Συντήρη¬ 
σης (Δήμο Κυθήρων). 

Πρωτοψάλτη Παναγιώτη, Δημοτικό Σύμβουλο, με ανα¬ 
πληρωτή του την Χάρου Κυριακή επίσης Δημοτικό Σύμ¬ 
βουλο του Δήμου Κυθήρων. 

5. Η επιτροπή αυτή κάνει εντός δύο (2) μηνών τις παρα¬ 
κάτω ενέργειες: 

α) Διαπιστώνει τη δυνατότητα αυτοτελούς χρήσεως και 

λειτουργίας του έργου και συντάσσει πρακτικό, το οποίο 
υποβάλλει στο Φορέα ω, Υπ. Αγροτικής Ανάπτυξης & Τρο¬ 
φίμων, Νομαρχιακή Αυτοδιοίκηση και Περιφέρεια (Δ/νση 
Τοπικής Αυτ/σης & Διοίκησης Πειραιά). 

β) Παραλαμβάνει, από την αρμόδια υπηρεσία Εγγείων 
Βελτιώσεων της Νομ. Πειραιά, (α) το Μητρώο του έργου 
(περιγράφεται στην παράγραφο επτά (7)) και (β) τους 
κτηματολογικούς πίνακες και διαγράμματα (όπως έχουν 
τροποποιηθεί) των εκτάσεων που απαλλοτριώθηκαν για 
την κατασκευή του έργου και τα παραδίδει στο Φορέα Δι¬ 
οίκησης Λειτουργίας και Συντήρησης του έργου και τις 
Υπηρεσίες Νομαρχιακής Αυτοδιοίκησης και Περιφέρειας 
(Δ/νση Τοπικής Αυτ/σης & Διοίκησης Πειραιά). 

6. Με την μεταβίβαση των αρμοδιοτήτων Διοίκησης Λει¬ 
τουργίας καιΣυντήρησηςτου έργου οι αρμόδιες Υπηρεσίες 
της Περιφέρειας παραδίδουν έκθεση για τη Διοίκησης Λει¬ 
τουργίας και Συντήρησης του έργου στην οποία δίδονται 
οδηγίες για την λειτουργία και συντήρηση του και καθορί¬ 
ζονται οι εργασίες Συντήρησης που πρέπει να κάνει κάθε 
χρόνο ο Φορέας Διοίκησης Λειτουργίας και Συντήρησης. 

7. Το Μητρώο του έργου που υπάρχει ή καταρτίζεται σε 
περίπτωση ανυπαρξίας από την αρμόδια υπηρεσία της 
Νομ/κής Αυτ/σης, περιλαμβάνει απαραίτητα: 

α. Πίνακα απογραφής που παρουσιάζει περιληπτικά τα 
στοιχειώδη έργα που συγκροτούν το έργο (γραμμικά και 
σημειακά). 

β. Σχέδια στις κατάλληλες κλίμακες, της Γεν. Διάταξης 
και των επί μέρους έργων καθώς και τα λοιπά τεχνικά 
στοιχεία των έργων ώστε να αποδίδουν κατά το εφικτό, τη 
θέση τη μορφή, τυχόν ειδικά τεχνικά χαρακτηριστικά 
τους καθώς και τις συνθήκες λειτουργικότητάς τους. 

γ. Διαγράμματα σε κατάλληλες κλίμακες των ζωνών κα- 
ταλήψεως των έργων που έχουν απαλλοτριωθεί υπέρ του 
Δημοσίου. 

δ. Τεύχος με στοιχεία των υψομετρικών αφετηριών και 
των τριγωνομετρικών σημείων (υψόμετρα - συντεταγμέ¬ 
νες) μετά αυτοσχεδίων ενδεικτικών της θέσεώς τους. 

ε. Έκθεση σχετική με τη μελέτη εφαρμογής και κατα¬ 
σκευής του έργου καθώς και απολογισμό για το συνολικό 
κόστος του έργου. 

στ. Έγχρωμες φωτογραφίες, διαστάσεων τουλάχιστον 
10 X 15 εκ. κατά τα διάφορα στάδια εκτέλεσης του έργου. 

8. Η είσπραξη των οφειλών να γίνεται σύμφωνα με τις εκά- 
στοτε διατάξεις που ισχύουν για την είσπραξη των εσόδων 
Δήμων και Κοινοτήτων. Τα έσοδα από τις παραπάνω ει¬ 
σπράξεις διατίθενται αποκλειστικά και μόνο για δαπάνες συ¬ 
ντήρησης λειτουργίας και διοίκησης του έργου, αποκλεισ¬ 
μένης της διάθεσης τους για οποιοδήποτε άλλο σκοπό. 

9. Στην περίπτωση που από τον φορέα Διοίκησης Λει¬ 
τουργίας και Συντήρησης, διαπιστωθεί πλημμελής συ¬ 
ντήρηση του έργου, όπως έχει καθοριστεί στην παρά¬ 
γραφο 6, τότε η εκτέλεση των εργασιών γίνονται από τις 
αρμόδιες Υπηρεσίας της Περιφέρειας και η είσπραξη των 
δαπανών από το Περ/κό Ταμείο σε βάρος του φορέα Δι¬ 
οίκησης Λειτουργίας και Συντήρησης του έργου. 

10. Η οργάνωση και η παρακολούθηση των αρδεύσεων 
θα πρέπει να γίνεται σύμφωνα με τις διατάξεις του ν. 
3030/1954 περί Αγροφυλακής όπως ισχύει σήμερα. 

Η απόφαση αυτή έχει κανονιστικό χαρακτήρα (πρβλ. 
Σ.τ.Ε. 1523/2002) και πρέπει να δημοσιευθεί στην Εφημε¬ 
ρίδα της Κυβερνήσεως, (απόφαση 782/2005του Σ.τ.Ε.). 

Αθήνα, 21 Ιουνίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΘΑΝ. ΝΑΚΟΣ Ε. ΜΠΑΣΙΑΚΟΣ 


Αριθ. 15414 (5) 

Εγκριση τροποποίησης του Οργανισμού Εσωτερικής 
Υπηρεσίας του Συνδέσμου Κοινοτήτων Επισκοπής, 
Ανωπόλεως, Επάνω και Κάτω Βάθειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12τουν. 1188/1981, ΦΕΚΑ' 
204 όπως αντικαταστάθηκε με το άρθρο 8 του 
ν. 2307/1995ΦΕΚΑ'-113. 

2. Τις διατάξεις του άρθρου 18 του ν. 2539/1997. 

3. Τις διατάξεις του άρθρου 6του ν. 2503/1997 ΦΕΚ ΑΊ 07. 

4. Τις διατάξεις του άρθρου 13του ν. 2672/1998 ΦΕΚ Α' 290. 

5. Την υπ’ αριθμ. 34/42036/17.12.1998 εγκύκλιο του Υπουρ¬ 
γείου Εσωτερικών, Δημόσιας Διοίκησης και Αποκέντρωσης. 

6. Την υπ’ αριθμ. 35107/20.121990 απόφαση του Νο¬ 
μάρχη Ηρακλείου για την έγκριση του Οργανισμού Εσω¬ 
τερικής Υπηρεσίας του Συνδέσμου Κοινοτήτων Επισκο¬ 
πής, Ανωπόλεως, Επάνω και Κάτω Βάθειας η οποία δημο- 
σιεύθηκεστο υπ’αριθμ. 23/28.1.1991 ΦΕΚτ. Β'. 

7. Την υπ’ αριθμ. 6730/12.8.2003 απόφαση του Γενικού 
Γραμματέα Περιφέρειας Κρήτης για τη μεταβίβαση της 
εξουσίας υπογραφής του. 

8. Την υπ’ αριθμ. 102/2004, απόφαση του Διοικητικού 
Συμβουλίου του Συνδέσμου Κοινοτήτων Επισκοπής, Ανω¬ 
πόλεως, Επάνω και Κάτω Βάθειας για την τροποποίηση - 
συμπλήρωση του Οργανισμού Εσωτερικής Υπηρεσίας 
του οικείου Συνδέσμου. 

9. Το υπ’ αριθμ. 1/18.5.2005 Πρακτικό Συνεδριάσεωςτου 
Υπηρεσιακού Συμβουλίου Υπαλλήλων ΟΤΑ Ν. Ηρακλείου, 
με το οποίο δίδεται η θετική του γνωμοδότηση για την τρο¬ 
ποποίηση του ΟΕΥτου Συνδέσμου Κοινοτήτων Επισκοπής, 
Ανωπόλεως, Επάνω και Κάτω Βάθειας, αποφασίζουμε: 

Εγκρίνουμε την τροποποίηση - συμπλήρωση του Οργανι¬ 
σμού Εσωτερικής Υπηρεσίαςτου Συνδέσμου Κοινοτήτων Επι¬ 
σκοπής, Ανωπόλεως, Επάνω και Κάτω Βάθειας, όπως αυτός 
τροποποιήθηκε - συμπληρώθηκε με την υπ’ αριθμ. 102/2004 
απόφαση του Διοικητικού Συμβουλίου του ως ακολούθως: 

Τροποποιεί τον Οργανισμό Εσωτερικής Υπηρεσίας του 
Συνδέσμου ωε εξής: 

Στο άρθρο 1 προστίθεται: 

συστήνει τις παρακάτω νέες θέσεις εργασίας. 

1. Διοικητικό Προσωπικό. 

α. Μια (1) θέση Διοικητικού -Λογιστικού κλάδου ΔΕΙ 7 με 
βαθμό Δ' - Α'. 

2. Τεχνικό Προσωπικό: 

α. Μια (1) θέση βοηθού υδραυλικού κλάδου ΔΕ30 με 
βαθμό Ε'- Β'. 

β. Μια (1) θέση εργάτου γενικών καθηκόντων κλάδου 
ΥΕ16 με βαθμό Ε' - Β'. 

Με την απόφαση πρόσληψης κάθε υπαλλήλου, θα κα¬ 
θορίζονται, τα καθήκοντα που θα ασκεί στην υπηρεσία, τα 
οποία θα είναι ανάλογα με την θέση που θα καταλαμβάνει 
και τις ανάγκες του Συνδέσμου. 

Για το υπάρχον προσωπικό που υπηρετεί σήμερα στο 
Σύνδεσμο έχει προβλεφθεί σχετική πίστωση στο προϋπο¬ 
λογισμό του Συνδέσμου τ.ε. 

Η μελλοντική επιβάρυνση του προϋπολογισμού με την 
τροποποίηση του Οργανισμού Εσωτερικής Υπηρεσίας 
δεν είναι δυνατόν να υπολογισθεί. 

Κατά τα λοιπά ισχύει η υπ’ αριθμ. 35107/20.12.1990 
απόφαση του Νομάρχη Ηρακλείου περί Ψήφισης του Ορ¬ 
γανισμού Εσωτερικής Υπηρεσίας του Συνδέσμου Κοινο¬ 
τήτων Επισκοπής, Ανωπόλεως, Επάνω και Κάτω Βάθειας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 6 Ιουλίου 2005 
Με εντολή Γ ενικού Γ ραμματέα Περιφέρειας 
Η Διευθύντρια 

ΑΓΓ. ΧΡΙΣΤΟΠΟΥΛΟΥ - ΒΕΛΕΓΡΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




